Arstadelva

Arstadelva (også kalt Arstadåga) er ei elv i Beiarn kommune i Nordland. Den er ei sideelv til Beiarelva, som den renner sammen med ved Arstad, rundt to kilometer før Beiarelvas munning i Beiarfjorden. Elva har utspring fra Arstadvatnet, som har sine kilder fra Simlebreen i øst og fjellvidda Láhko i vest. De sørvestlige delene av nedbørfeltet ligger innenfor Láhko nasjonalpark.

Vannføringen fra rundt to tredjedeler av nedbørfeltet ble på 1960-tallet overført mot vest for å nyttes til kraftproduksjon i Forså og Sundsfjord kraftverk. Hovedelva overføres fra det 4,5 kilometer lange kunstige magasinet Arstaddalsdammen.

Referanser 

Elver i Beiarn